FSMART เปิดตัวเว็บไซต์ “House of Ticket” จำหน่ายตั๋วฟุตบอลโลก 2018
FSMART เปิดตัว "House of Ticket" สำหรับธุรกิจการจัดจำหน่ายตั๋ว เพื่อรองรับการบริหารและจัดจำหน่ายบัตรชมฟุตบอลการแข่งขันของทีมชาติไทยในรายการฟุตบอลโลก 2018 รอบคัดเลือก
20 มิ.ย. 2559

บริษัท ฟอร์ท สมาร์ท เซอร์วิส จำกัด (มหาชน) หรือ FSMART เปิดตัวธุรกิจใหม่ภายใต้เครื่องหมายการค้า “House of Ticket” สำหรับธุรกิจการจัดจำหน่ายตั๋ว เพื่อรองรับการบริหารและจัดจำหน่ายบัตรชมฟุตบอลการแข่งขันของทีมชาติไทยในรายการฟุตบอลโลก 2018 รอบคัดเลือก โซนฯเอเชีย รอบ 12 ทีม และจัดทำเว็บไซต์ www.houseofticket.com เพื่อใช้ลงทะเบียนและจองซื้อบัตรเข้าชม และยังมีศูนย์บริการบุญเติม 1220 ที่ให้บริการตลอด 24 ชม. ซึ่งจะรับจองสำหรับผู้ไม่ได้ใช้อินเตอร์เน็ต
อย่างไรก็ตาม บริษัทอยู่ระหว่างหารือกับสมาคมกีฬาฟุตบอลแห่งประเทศไทยในส่วนของราคาบัตรเข้าชม จำนวนที่นั่ง การจองต่อบัตรประชาชน และ ระบบการเลือกผู้ได้สิทธิ์การซื้อ